Komission asetus (ETY) N:o 27/85, annettu 4 päivänä tammikuuta 1985, oliiviöljyalan erityistoimenpiteistä annetun asetuksen (ETY) N:o 2262/84 soveltamista koskevista yksityiskohtaisista säännöistä



Virallinen lehti nro L 004 , 05/01/1985 s. 0005 - 0008

Suomenk. erityispainos Alue 3 Nide 18 s. 0092

Espanjank. erityispainos: Luku 03 Nide 33 s. 0091

Ruotsink. erityispainos Alue 3 Nide 18 s. 0092

Portugalink. erityispainos: Luku 03 Nide 33 s. 0091



KOMISSION ASETUS (ETY) N:o 27/85, annettu 4 päivänä tammikuuta 1985, oliiviöljyalan erityistoimenpiteistä annetun asetuksen (ETY) N:o 2262/84 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon oliiviöljyalan erityistoimenpiteistä 17 päivänä heinäkuuta 1984 annetun neuvoston asetuksen (ETY) N:o 2262/84() ja erityisesti sen 5 artiklan, sekä katsoo, että asetuksen (ETY) N:o 2262/84 1 artiklan mukaisesti jokaisen tuottajajäsenvaltion, jonka tuotanto on vähimmäismäärää suurempi, on perustettava erityinen toimielin, joka vastaa tietyistä tuotantotukijärjestelmään liittyvistä tarkastuksista ja toimista; tämän toimielimen on pystyttävä suorittamaan kyseisessä asetuksessa säädetyt tehtävät; tämän vuoksi jokaisella toimielimellä on oltava näiden tehtävien suorittamiseen tarvittavat vähimmäisominaisuudet, tuotantotukijärjestelmän soveltamiseksi moitteettomasti ja tehokkaasti asetuksen (ETY) N:o 2262/84 1 artiklan 3 kohdassa säädetään, että kyseisen jäsenvaltion on myönnettävä sille kaikki toimivaltuudet, jotka ovat tarpeen sen tehtävien suorittamiseksi; tämän vuoksi jokaisen asianomaisen jäsenvaltion on myönnettävä toimielimen tarkastajille erityisesti toimivaltuudet päästä tarkastusten kohteena olevien henkilöiden kaikkiin ammattitoimintaan liittyviin tiloihin ja alueisiin, vaatia tietoja ja tehdä tarkastuksia, jotka ovat tarpeen toimielimen tehtävän suorittamiseksi, asianomaisten jäsenvaltioiden olisi toteutettava kaikki tarvittavat toimenpiteet tarkastusten kohteena olevien henkilöiden, joiden etuihin nämä tarkastukset voivat vaikuttaa, oikeuksien suojelemiseksi, toimielimen on harjoitettava toimintaansa toimintaohjelman ja talousarvion mukaisesti, jotka kyseinen jäsenvaltio laatii toimielimen ehdotuksesta komissiota kuultuaan; tämän vuoksi olisi säädettävä tämän ohjelman ja tämän talousarvion vähimmäissisällöstä sekä menettelystä, jota on noudatettava niitä laadittaessa ja tehtäessä niihin mahdollisesti muutoksia, asetuksen (ETY) N:o 2262/84 1 artiklan 4 kohdan mukaisesti komissio seuraa säännöllisesti toimielinten toimintaa; tämän vuoksi olisi säädettävä menettelystä, jolla komissiolle annetaan tieto näiden toimien edistymisestä, komissio avustaa toimielinten tosiasiallisten kustannusten rahoittamisessa kolmena ensimmäisenä markkinointivuonna; tämän vuoksi olisi säädettävä tähän rahoitukseen liittyvistä menettelyistä sekä mahdollisista siihen liittyvistä tarkastusmenettelyistä, erityisten tarkastustoimielinten käyttöön ottamiseksi tuottajajäsenvaltiossa tarvittavan määräajan vuoksi on suotavaa, että markkinointivuodeksi 1984/1985 säädetään erityisiä yksityiskohtaisia sääntöjä, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (ETY) N:o 2262/84 1 artiklan 1 kohdan mukaisesti jokaisen tuottajajäsenvaltion on perustettava viimeistään 31 päivänä maaliskuuta 1985 erityinen toimielin, joka vastaa kyseisessä asetuksessa säädetyistä tarkastuksista ja toimista. 2. Jäsenvaltioiden, joiden neljän viimeisen markkinointivuoden aikana tuotantotukeen oikeutettujen määrien keskiarvon perusteella arvioitu tuotanto ei ole suurempi kuin 3 000 tonnia, ei tarvitse perustaa kyseistä toimielintä. 2 artikla 1. Jokaiselle toimielimelle on myönnettävä sen tehtävien suorittamiseen tarvittava oikeuskelpoisuus. 2. Asetuksen (ETY) N:o 2262/84 1 artiklan 4 kohdassa tarkoitetun toimintaohjelman ja talousarvion mukaisesti kunkin toimielimen on voitava riippumattomasti ottaa työhön henkilöstönsä, järjestää toimintansa ja suorittaa siihen liittyvät menot. 3. Toimielimen henkilöstön lukumäärän, pätevyyden, koulutuksen ja kokemuksen, heidän käytettävissään olevien keinojen sekä osastojen järjestämisen on mahdollistettava asetuksen (ETY) N:o 2262/84 1 artiklan 2 kohdassa tarkoitettujen tehtävien suorittaminen. Tarkastuksista vastaavilla edustajilla on oltava tekniset tiedot ja riittävä kokemus neuvoston asetuksessa (ETY) N:o 2261/84() ja komission asetuksessa (ETY) N:o 3061/84() säädettyjen tarkastusten takaamiseksi erityisesti viljelytietojen arvioinnin, myllyjen teknisen tarkastuksen ja varasto- sekä rahoituskirjanpitojen tutkimisen osalta. 4. Asetuksen (ETY) N:o 2262/84 mukaisesti toimielimille osoitettujen tehtävien suorittamiseksi asianomaisen jäsenvaltion on annettava edustajille tarkoituksenmukaiset toimivaltuudet kaikkien tietojen ja todisteiden keräämiseksi sekä tuottajia, näiden järjestöjä ja järjestöjen liittoja sekä hyväksyttyjä myllyjä koskevien kaikkien tarpeellisten tarkastusten tekemiseksi sekä erityisesti: a) kirjanpidon ja muiden liikeasiakirjojen tarkastamiseksi; b) kirjanpidon ja liikeasiakirjojen jäljennösten tai otteiden ottamiseksi; c) suullisten selvitysten vaatimiseksi paikan päällä; d) kaikkiin tarkastusten kohteena oleviin ammattitoimintaan liittyviin tiloihin ja alueisiin pääsemiseksi. Jäsenvaltioiden on toteutettava tarvittavat toimenpiteet tarkastusten kohteena olevien luonnollisten henkilöiden tai oikeushenkilöiden niiden oikeuksien säilyttämiseksi, jotka näiden kansallinen oikeusjärjestelmä on näille antanut. Jäsenvaltioiden on annettava edustajien havainnoille kansallisen oikeusjärjestelmänsä tunnustama laajin todistusvoima. 3 artikla 1. Toimielimen on ehdotettava kullekin markkinointivuodelle markkinointivuodesta 1985/1986 alkaen toimintaohjelmaa ja siihen liittyvää alustavaa talousarviota. Rajoittamatta asetuksissa (ETY) N:o 2261/84 ja (ETY) N:o 3061/84 säädettyjen erityisvaatimusten soveltamista toimintaohjelman on taattava tarkastettavien luonnollisten henkilöiden ja oikeushenkilöiden edustavuus. Jos jollain toiminta-alalla tai määrätyllä alueella on erityinen poikkeamien vaara, kyseinen ala tai alue on otettava huomioon ensisijaisesti. 2. Ohjelman on sisällettävä erityisesti: a) asetuksen (ETY) N:o 2261/84 16 artiklan mukaisesti perustetun ATK-rekisterin tietojen käyttösuunnitelma, mukaan lukien oliivinviljelyä koskevan rekisterin täytäntöönpanosta tuloksena olevat tiedot; b) suunnitelma ja yksityiskohtaiset säännöt niiden tarkastusten toteuttamisesta, jotka toimielin aikoo tehdä: P tuottajajärjestöjen, P tuottajajärjestöjen liittojen ja P hyväksyttyjen myllyjen osalta; c) toimintasuunnitelma oliivien ja öljyn tuotosten laatimiseksi; d) tehtävien tiedustelujen, jotka koskevat oliiveista ja niiden sivutuotteista puristamalla saadun öljyn käyttötarkoitusta, sekä oliiviöljyn tuotantoa, jalostusta ja kulutusta koskevien tilastollisten tutkimusten kuvaus; e) maininta muista toimista, joita on toteutettava jäsenvaltion tai komission pyynnöstä asetuksen (ETY) N:o 2262/84 1 artiklan 1 kohdan toisen ja kolmannen alakohdan säännösten mukaisesti; f) suunnitellut henkilöstön koulutustoimet; g) luettelo edustajista, jotka vastaavat yhteydenpidosta komissioon. Jokaisen toimintaohjelmassa olevan toiminta-alan osalta toimielimen on lisäksi mainittava alustava henkilöstön käyttötarve työpäivinä henkeä kohti. 3. Toimielimen talousarvion on sisällettävä riittävän yksityiskohtaisesti vähintään seuraavat osastot: 1. henkilöstösuunnitelma, 2. henkilöstömenot, 3. hallintomenot, 4. erityistoimista aiheutuvat menot, 5. investointimenot, 6. muut menot, 7. tulot kyseisestä jäsenvaltiosta, 8. Euroopan yhteisöjen rahoitusosuus asetuksen (ETY) N:o 2262/84 1 artiklan 5 kohdan toisen alakohdan mukaisesti, 9. asetuksen (ETY) N:o 2262/84 1 artiklan 5 kohdan ensimmäisen alakohdan soveltamisesta aiheutuvat tulot, 10. muut tulot. 4. Toimintaohjelmaesityksen ja alustavan talousarvion esityksen laatimiseksi toimielimen on otettava huomioon yhteisön oikeudellisen sääntelyn mukaisesti tehtävien tarkastusten laajuus, edeltävien markkinointivuosien aikana saatu kokemus, sekä havainnot ja huomautukset, jotka komissio on mahdollisesti tehnyt ennen kyseisen esityksen laatimista, sanotun kuitenkaan rajoittamatta asianomaisen jäsenvaltion omaa vastuuta. 4 artikla 1. Toimielimen on toimitettava viimeistään 15 päivänä elokuuta kunakin vuonna toimintaohjelmaa ja alustavaa talousarviota koskeva esityksensä asianomaiselle jäsenvaltiolle. Jäsenvaltion on laadittava tämän esityksen perusteella toimintaohjelma ja alustava talousarvio; sen on toimitettava ohjelma ja talousarvio komissiolle viimeistään 15 päivänä syyskuuta kunakin vuonna. Komissio voi 30 päivän kuluessa vaatia jäsenvaltiota tekemään talousarvioon ja toimintaohjelmaan muutokset, joita se pitää soveliaina tuotantotukijärjestelmän moitteettoman toiminnan kannalta, sanotun kuitenkaan rajoittamatta jäsenvaltion omaa vastuuta. 2. Asianomaisen jäsenvaltion on vahvistettava toimielimen toimintaohjelma ja talousarvio lopullisesti viimeistään 31 päivänä lokakuuta kunakin vuonna ja toimitettava ne välittömästi komissiolle. 3. Asianomaiset jäsenvaltiot voivat tarvittaessa tarkastusten tehostamiseksi muuttaa toimielimen toimintaohjelmaa ja talousarviota määrätyn markkinointivuoden aikana komission suostumuksella sillä edellytyksellä, että talousarvioon merkittyä kokonaismäärää ei koroteta. Erityistilanteessa, jossa on tuotantotukijärjestelmän moitteettoman soveltamisen vakavasti vaarantavan petoksen mahdollisuus, toimielimen on kuitenkin annettava asiasta tieto kyseiselle jäsenvaltiolle ja komissiolle. Tässä tapauksessa toimielin voi muuttaa suunnitelmaansa ja yksityiskohtaisia sääntöjä tarkastusten toteuttamisesta saatuaan luvan kyseiseltä jäsenvaltiolta. Kyseisen jäsenvaltion on annettava siitä välittömästi tieto komissiolle. Jos jäsenvaltio tai komissio antaa markkinointivuoden kuluessa toimielimelle tehtäväksi erityistutkimuksia, ohjelmaa ja talousarviota muutetaan sen mukaisesti. Nämä muutokset tehdään noudattamalla vastaavasti 1 ja 2 kohdassa tarkoitettua menettelyä. 5 artikla 1. Jotta komission edustajat voisivat seurata toimielimen toimintaa asetuksen (ETY) N:o 2262/84 1 artiklan 4 kohdan mukaisesti, toimielimen on toimitettava asianomaiselle jäsenvaltiolle ja komissiolle kunkin kuukauden 15 päivänä seuraavaa kuukautta koskeva suunniteltujen hallinto- ja tarkastustoimien ohjelma. Toimielimen on myös ilmoitettava välittömästi komissiolle ja asianomaiselle jäsenvaltiolle kaikista mahdollisista toimintojen kuukausittaisen ohjelman toteuttamista koskevista muutoksista. 2. Toimielimen on toimitettava jäsenvaltiolle ja komissiolle kunkin vuosineljänneksen päättymistä seuraavien 30 päivän kuluessa sellainen yhteenveto toteutetuista toimista, johon on liitetty rahoitustilannetta koskeva selvitys, josta ilmenee käteiskassatilanne sekä suoritetut menot talousarviolukua kohti. 3. Komission, asianomaisen jäsenvaltion ja toimielimen edustajien on kokoonnuttava vähintään kerran vuosineljänneksessä tutkimaan toimielimen toteuttamia ja suunnittelemia toimia. 6 artikla 1. Kyseisen jäsenvaltion on toimitettava komissiolle viimeistään 31 päivänä toukokuuta kunakin vuonna edeltävän markkinointivuoden tulostili sekä kertomus, jonka on laatinut tämän toimielimen valvonnasta vastaava jäsenvaltion viranomainen. 2. Komissio tekee kolmen kuukauden kuluessa tästä päivämäärästä päätöksen määrästä, joka edustaa tuottajajäsenvaltioille kyseistä toimintaa varten myönnettäviä toimielimen tosiasiallisia menoja. Tämä määrä, josta on vähennetty 4 kohdassa ja 7 artiklan 3 kohdassa tarkoitetut ennakkomaksut, maksetaan sen jälkeen, kun on todettu, että toimielin on suorittanut tehtävänsä. 3. Tulostilin tarkastamiseksi komission edustajilla on myös pääsy toimielinten rahoitusta koskeviin asiakirjoihin ja tositteisiin. 4. Toimielimen toiminnasta aiheutuvia määrättyä markkinointivuotta koskevia menoja edustava määrä maksetaan ennakolta neljännesvuosittaisina maksuerinä, jotka komissio on vahvistanut kyseisen jäsenvaltion suostumuksella toimielimen alustavan talousarvion perusteella. Komissio voi kuitenkin muuttaa kuukausittaisten maksuerien määrää ottaakseen huomioon 5 artiklan 2 kohdassa tarkoitettujen neljännesvuosikertomusten perusteella laskettujen menojen aikataulun. 7 artikla 1. Kyseisten jäsenvaltioiden on vahvistettava markkinointivuoden 1984/1985 toimintaohjelmaesitys ja alustava talousarvio 3 artiklan 2 ja 3 kohdan säännösten mukaisesti ja toimitettava ne komissiolle viimeistään 28 päivänä helmikuuta 1985. Ohjelmaesitykseen on erityisesti sisällyttävä toimielimen henkilöstön työhönottosuunnitelma kyseiselle markkinointivuodelle. Vahvistettaessa toimielimen toimintasuunnitelmaa, tehtävät tarkastukset mukaan lukien, on otettava erityisesti huomioon kyseinen työhönotto-ohjelma sekä suunnitellut koulutustoimet. Kyseisten jäsenvaltioiden on toimitettava samalla kertaa komissiolle esitys toimielimen perussäännöksi. Tähän perussääntöä koskevaan esitykseen on sisällyttävä muun muassa henkilöstön työhönottomenettely, joka antaa riittävät takeet 2 artiklan 3 kohdassa tarkoitettujen tavoitteiden toteuttamiseksi. Komissio voi 30 päivän kuluessa vaatia jäsenvaltiota tekemään talousarvioon ja toimintaohjelmaan tarpeellisiksi katsomansa muutokset, sanotun kuitenkaan rajoittamatta jäsenvaltion omaa vastuuta; komissio toimittaa jäsenvaltiolle mahdolliset perussääntöä koskevat huomautuksensa. 2. Jäsenvaltion on vahvistettava markkinavuoden 1984/1985 toimintaohjelma ja talousarvio viimeistään 30 päivänä huhtikuuta 1985. 3. Markkinointivuoden 1984/1985 toimintaohjelmaesityksen sekä talousarvioesityksen saatuaan komissio voi viimeksi mainitun perusteella toimielimen perustamisen helpottamiseksi maksaa ennakolta kyseisille jäsenvaltioille toimielimen perustamismenoja edustavan määrän. Toimielimen muodollisen perustamisen jälkeen toimielin voi saada ennakkomaksun 6 artiklan 4 kohdassa tarkoitetuista toiminnasta johtuvista menoista. 8 artikla Tuottajajäsenvaltioiden on taattava tällä hetkellä olemassa olevin keinoin komission asetuksessa (ETY) N:o 2261/84 ja komission asetuksissa (ETY) N:o 2711/84() ja (ETY) N:o 3061/84 säädettyjen tarkastusten tekeminen siihen saakka, kun toimielin kykenee tekemään kaikki toimet ja tarkastukset, joista se on vastuussa. 9 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Edellä olevan 4, 5 ja 6 artiklan säännöksiä sovelletaan ainoastaan markkinointivuosien 1984/1985, 1985/1986 ja 1986/1987 toimintaohjelmiin ja talousarvioihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä tammikuuta 1985. Komission puolesta Poul DALSAGER Komission jäsen () EYVL N:o L 258, 27.9.1984, s. 12 () EYVL N:o L 208, 3.8.1984, s. 11 () EYVL N:o L 208, 3.8.1984, s. 3 () EYVL N:o L 288, 1.11.1984, s. 52